cyanic-selkie/wikianc huggingface dataset:
Mittayksikön etuliite
Hella
Hella on pohjoiskalifornialainen slangisana, joka merkitsee erittäin tai paljon. Sana on todennäköisesti syntynyt lyhentymänä vanhemmasta slangisanasta helluva, jonka johtuu sanoista hell of a ja siten helvettiä tarkoittavasta englannin kielen sanasta hell ja on siten verrattavissa suomessakin käytettyihin alatyylisiin ilmaisuihin "helvetin paljon" tai "helvetin suuri".
Binääriset etuliitteet
Eräillä tietotekniikan aloilla on tullut tavaksi käyttää ei-dekadisia kerrannais­yksiköitä, jotka perustuvat luvun 1024 potensseihin. Esimerkiksi kilotavulla tarkoitetaan usein 1024 (= 210) tavua, megatavulla 1 048 576 (= 10242 = 220) tavua ja gigatavulla 1 073 741 824 (= 10243 = 230) tavua. Muutamat teollisuuden järjestöt kuten JEDEC ovat vahvistaneet tämän käytännön, vaikka se selvästi poikkeaa samojen etuliitteiden käytöstä SI-järjestelmässä. Sekaannuksen välttämiseksi International Electrotechnical Commission on vahvistanut uudet binääriset etuliitteet, joita tulisi käyttää SI-etuliitteiden sijasta, kun on kysymys luvun 1024 potensseista. Näitä ovat:
Esimerkiksi 1 MiB = 1024 KiB = 1 048 576 B (tavua).
Rajeev Ram
Rajeev Ram (s. 18. maaliskuuta 1984 Denver, Colorado) on yhdysvaltalainen tennispelaaja. Hän on ollut parhaimmillaan ATP-listalla kaksinpelissä sijalla 56 huhtikuussa 2016 ja nelinpelissä sijalla 11 maaliskuussa 2017. Hän on voittanut urallaan kaksi ATP-turnausta kaksinpelissä ja 17 turnausta nelinpelissä. Kaksinpelin turnausvoitot hän saavutti Newportissa heinäkuussa 2009 ja 2015.
Ram voitti Barbora Krejčíkován kanssa sekanelinpelin mestaruuden Australian avoimissa 2019. Hän pelasi Coco Vandeweghen parina sekanelinpelin loppuottelussa Yhdysvaltain avoimissa 2016. Miesten nelinpelissä Ram on yltänyt välieriin Yhdysvaltain avoimissa 2014 ja Wimbledonissa 2016.
Triple Nine Society
Triple Nine Society (lyhenne TNS) on vuonna 1978 perustettu yhdistys, jonka jäsenet ovat saavuttaneet yhdessä tai useammassa aikuisväestölle tarkoitetussa standardoiduissa älykkyystesteissä suuremman älykkyysosamäärän kuin 99,9 % väestöstä. Yleensä tämä tarkoittaa, että älykkyysosamäärän on oltava vähintään 146 olettaen, että älykkyysosamäärän keskihajonta on 15 ja keskiarvo 100.
Tämä vertautuu Mensa International –järjestöön, joka on TNS:ää paremmin tunnettu ja jäsenmäärältään suurempi järjestö korkean älykkyysosamäärän omaaville ihmisille. Mensa hyväksyy hakijat, joiden älykkyyden taso on parempi kuin 98 % väestöstä, joka tarkoittaa nykyisin samaa kuin vähintään 132 pistettä esimerkiksi Cattellin testissä, jossa keskihajonta on 16.
Kesäkuussa 2010 TNS raportoi noin 980 jäsentä, jotka asuvat lähes 30 maassa (myös Suomessa), joskin useimmat jäsenet ovat Yhdysvalloista. TNS julkaisee Vidya –nimistä lehteä, joka sisältää eri aiheisiin perehtyneiden jäsenten kirjoittamia artikkeleita. Yhdistyksen jäsenet viestivät toistensa kanssa sähköpostilla, viikoittaisella IRC-yhteydellä sekä erilaisissa tapahtumissa. Eurooppalaiset jäsenet ovat perustaneet XING-neuvotteluohjelmistoa käyttävän ryhmän.
Triple Nine Seura perustuu demokratian periaatteisiin. TNS toteaa, että ryhmä kannustaa jäsentensä näkemysten vapaata ilmaisua. Seuraavassa Triple Nine Societyn perustusasiakirjan johdantokappale: "Triple Nine Seura on sitoutuu ystävyyteen, viestintään, älyllisen etsinnän seikkailuun ja yksilön mahdollisuuksien parempaan toteutumiseen. Se ei salli kenenkään määrätä toisen ajattelua eikä suosittele mitään ajattelumallia jäsenilleen. Se pyrkii välttämään ainutlaatuisuuteen perustuvaa eristäytyneisyyttä. Yhdistyksen johtoajatus on tasa-arvoinen ja toverillinen pikemmin kuin ylemmyyteen perustuva. Yhdistys on uudistumiselle ja kehittymiselle avoin ." - Triple Nine Seura"
(Englannin kielellä: "The Triple Nine Society is committed to friendship, communication, the adventure of intellectual exploration, and a greater realization of individual potentials. It neither sanctions the imposition of one person's philosophy on another nor subscribes to any particular philosophy for its members. It will strive to avoid the insularity of mere exclusiveness. The guiding principle of the Society is democratic and collegial rather than hierarchical. The Society will remain open to innovation and evolution. — Triple Nine Society")
Aiheesta muualla
http://ggg999.org
Latimeria
Latimeria (Latimeria chalumnae) on läntisellä Intian valtamerellä esiintyvä harvinainen syvänmeren varsieväkala. Se on elänyt satoja miljoonia vuosia lähes muuttumattomana eli on niin sanottu elävä fossiili.
Tiedeyhteisössä latimerian uskottiin kuolleen sukupuuttoon miljoonia vuosia sitten, samoihin aikoihin dinosaurusten kanssa, kunnes vuonna 1938 eteläafrikkalaisen East Londonin museon kuraattori Marjorie Courtenay-Latimer sai tutkittavakseen Chalumnajoen suun tuntumasta pyydetyn erikoisen kalan. Se tunnistettiin varsieväkalaksi ja laji nimettiin löytäjänsä ja löytöpaikkansa mukaan. Sen jälkeen latimerioita on pyydetty useampia, mutta ne kuolevat pinnalle nostettaessa tai pian sen jälkeen, joten tiedot niiden elintavoista perustuvat pääosin sukellusveneestä filmattuihin kuviin. Latimeria voi kasvaa 1,8 metriä pitkäksi ja 80 kilogrammaa painavaksi. Niiden pääravintona ovat pikkukalat ja mustekalat, joita ne pyydystävät yöllä. Ne paikallistavat saaliinsa joidenkin haiden tapaan saaliin synnyttämän lähes olemattoman sähkömagneettisen kentän avulla. Naaras elää noin 11-vuotiaaksi. Se synnyttää eläviä poikasia.
Komorien saarilla latimeria tunnettiin nimellä kombessa jo kauan ennen kuin tutkijat kiinnostuivat siitä. Paikalliset pyydystivät latimeriaa silloin tällöin, koska sen suomut sopivat kumin karhennukseen. Sen rasvainen liha maistuu monen mielestä pahalta. Nykyisin latimeriaa pyydetään matkamuistoksi, mikä on tehnyt lajista uhanalaisen.
Vuonna 1997 Sulawesin saaren läheltä Indonesiasta löydettiin uusi varsieväkalapopulaatio, joka määritettiin uudeksi lajiksi Latimeria menadoensis.
Kapteeni Atomi
Kapteeni Atomi on DC Comicsin kustantama sarjakuvahahmo, jonka loivat alun perin Joe Gill ja Steve Ditko. Hahmo teki ensi esiintymisensä Space Adventures sarjakuvan numerossa 33, vuonna 1960. Sittemmin hahmon alkuperäinen kustantaja Charlton Comics lakkautti toimintansa vuonna 1986, jonka myötä DC Comics hankki hahmon oikeudet itselleen. Nykyisen Kapteeni Atomin loivat Cary Bates ja Pat Broderick, joka esiintyi ensi kerran omassa nimikkosarjakuvassaan vuonna 1987.
Molemmissa sarjakuvissa hahmo työskenteli armeijalle. Allen Adam toimi tiedemiehenä ja nykyinen DC:n versio Nathaniel Adam ilmavoimien lentäjänä. Hän sai voimansa tieteellisessä kokeessa, jossa Nathaniel joutui atomeiksi. Hän onnistui lopulta muodostamaan kehonsa uudelleen kasaan ja huomasi omaavansa yli-inhimillisen vahvuuden ja kestävyyden, sekä kyvyn lentää ja ampua käsistään energiasäteitä. Hahmo on toiminut Oikeuden Puolustajien jäsenenä.
The New 52 sarjakuvissa Kapteeni Atomin alkuperää muutettiin jälleen. Hän on edelleen USAF:n lentäjä Nathaniel Adam. Uudessa todellisuudessa Adam vapaaehtoisesti osallistuu Continuum-nimisen tutkimuslaitoksen suorittamaan kokeeseen. Tässä laitoksessa tohtori Megalan tutkimus keskittyy kvanttikenttään ja "ulottuvuuden siirtoon M-teorian kautta". Tohtori Megala, joka nyt esitellään Coloradosta työskentelevänä hiukkasfyysikona pyytää Adamia ohjaamaan dimensiosiirtoalusta, mutta Adam näyttää atomisoituvan kokeen aikana. Pian sen jälkeen hän ilmestyy uudelleen, nyt energiapohjaisena elämänmuotona. Tohtori Megalan mukaan Kapteeni Atomin kyvyt ovat luonteeltaan suurelta osin ydinvoimaa, ja niihin liittyy vahvan ydinvoiman hyödyntäminen, energia, joka sitoo protoneja ja neutroneja ytimessä. Adamin fyysiset atomit hajoavat jatkuvasti, mikä antaa hänelle uskomatonta voimaa. Hänen ruumiinsa säilyttää eheyden yhdistämällä nämä atomit välittömästi uudelleen, mutta hänen voimiensa äärimmäinen käyttö voi häiritä tätä prosessia ja saada kapteeni Atomin muodon muuttumaan epävakaaksi. Tämä johtaa pelkoon, että Kapteeni Atomin aivot saattavat jossain vaiheessa menettää molekyylistabiiliutensa, eikä hän pysty korjaamaan sitä ennen kuin se heikentää hänen tajuntansa tai aiheuttaa hänelle jonkinlaisen aivokuoleman.
Uudessa todellisuudessa Nathaniel Adam on ollut Kapteeni Atomi vain muutaman kuukauden ajan ja tutkii edelleen kykyjään ja oppii jatkuvasti uusia puolia, kuten kykyä havaita langattomat lähetykset matkapuhelimista ja tietokoneista. Hän palaa usein Continuumiin, jotta tohtori Megala ja henkilökunta voivat auttaa häntä ymmärtämään paremmin hänen kykyjään ja toisinaan, jotta he voivat vakauttaa hänen kehoaan, kun hänellä näyttää olevan ongelmia. Koko maailma katsoo Kapteeni Atomia epäluuloisena, koska hän on epävarma hänen agendastaan ​​ja hänen kykyjensä luonteesta. Jotkut pelkäävät, että hän vuotaa säteilyä ja mahdollisesti myrkyttää ne, joiden kanssa hän joutuu kosketuksiin. Useat ovat huomauttaneet, että Oikeuden Puolustajat on saattanut hylätä Kapteeni Atomin jäsenyyden, koska epäilivät hänen vaarallisuuttaan. Tästä huolimatta Nathaniel päättää yrittää käyttää voimiaan auttaakseen muita maan päällä, tarvittaessa salaa.
Kapteeni Atomin metallikuori tai "nahka" koostuu osasta avaruusoliota, joka tunnetaan nimellä Silver Shield, ja sitä kutsutaan nimellä Dilustel. Nathaniel pystyy päällystämään itsensä metallilla joko osittain tai kokonaan. Atomin symbioosi metallin kanssa on sellainen, että jopa osittain panssaroituna hän pääsee kvanttikenttään. Metalli on lähes tuhoutumaton ja kestää eriasteisia energian, lämmön, lasereiden jne. aiheuttamia vaurioita. Hän ei myöskään tarvitse ilmaa, ruokaa tai vettä selviytyäkseen.
Young Justice
Kapteeni Atomi esiintyi Young Justice animaatiosarjassa, jossa häntä ääninäytteli Michael T. Weiss. Sarjassa hän toimi Oikeuden Puolustajien jäsenenä ja myöhemmin johtohahmona.
Justice League: The Flashpoint Paradox
Kapteeni Atomi esiintyi lyhyesti animaatioelokuvassa Justice League: The Flashpoint Paradox, jossa häntä ääninäytteli Lex Lang. Elokuvassa Kapteeni Atomi nähtiin Flashpoint-maailman sankarina, joka joutui Atlantislaisten vangiksi ja pakotettiin käynnistämään Vesimiehen rakentaman tuomiopäivän laitteen.
Injustice
Kapteeni Atomi esiintyi lyhyesti animaatioelokuvassa Injustice, jossa häntä ääninäytteli Fred Tatasciore. Elokuvassa Kapteeni Atomi liittyi Batmanin johtamaan ryhmään vastustamaan Teräsmiestä ja oli läsnä Yksinäisyyden Linnoituksessa, jossa Teräsmies kukisti tämän silminnähden kuristaen tämän hengiltä.
DC Showcase: Blue Beetle
Allen Adamin versio Kapteeni Atomista esiintyi animaatioelokuvassa DC Showcase: Blue Beetle, jossa häntä ääninäytteli Jeff Bennett.
IPhone 3GS
iPhone 3GS on Applen 17. kesäkuuta 2009 Yhdysvalloissa julkaisema älypuhelin. Se on iPhone 3G:n seuraaja.
3GS-mallia myytiin noin 35 miljoonaa kappaletta, millä määrällä se sijoittui The Telegraph -lehden vuonna 2013 tekemässä katsauksessa kaikkien aikojen myydyimmistä matkapuhelinmalleista sijalle 19.
Uudet ominaisuudet
iPhone 3GS markkinoitiin nimenomaan nopeana. "S" puhelimen nimessä tarkoittaakin nopeutta. Applen mukaan "Kaikki mitä teet iPhone 3GS:llä on jopa kaksi kertaa nopeampaa ja herkemmin reagoivaa kuin iPhone 3G:ssä."
Videokuvaus
3GS:llä on mahdollista ottaa pysty tai vaakasuuntaista VGA-tason (640 × 480) videokuvaa nopeudella 30 fps. Videoon pystyy myös lisäämään paikkatiedot ja sen voi jakaa esimerkiksi YouTubeen käyttäen ainoastaan puhelinta. thumb|left|100px|iPhone 3GS:n mahdollisuus ladata video suoraan puhelimesta YouTubeen.
Puhelimen kolmen megapikselin kamerassa on myös mahdollisuus automaattiseen tarkennukseen lähietäisyyksille. Kuten videoita, myös kuvia voi lähettää kuvia eri verkkopalveluihin, esimerkiksi MobileMe-galleriaan.
Ääniohjaus
3GS:ssä on uutena ominaisuus ohjata iPhonea äänen avulla. Äänikomennoilla voi esimerkiksi soittaa yhteystiedoissa oleville henkilöilleen tai toistaa puhelimen muistista musiikkia. Ääniohjaus tukee 21 eri kieltä, mukaan lukien suomi, ranska, saksa, ruotsi ja venäjä.
Kartat ja kompassi
3GS:ssä on digitaalinen kompassi, jolla voidaan kääntää kartat niin, että ne ovat puhelimen haltijan kulkusuunnan mukaisia. Kompassia voidaan hyödyntää myös muissa puhelimelle kehitetyissä sovelluksissa. Yhdessä kompassin ja kartat ohjelman kanssa, 3GS:llä on mahdollisuus paikantaa oma sijainti, hankkia reittiohjeita, nähdä mihin suuntaan on menossa sekä nähdä mahdolliset ruuhkat.
Chris Cornell
thumb|Chris Cornell vuonna 2007 Chris Cornell (20. heinäkuuta 1964 Seattle, Washington – 18. toukokuuta 2017 Detroit, Michigan) oli yhdysvaltalainen muusikko ja laulaja-lauluntekijä. Hän tuli tunnetuksi ensin Soundgarden-yhtyeen laulajana ja keulakuvana. Sitten hän oli Audioslave-yhtyeen jäsen. Cornell oli myös projektiluonteisessa superyhtyeessä Temple of the Dog. Hänen tyylilajinaan oli lähinnä vaihtoehtorock.
Cornellin lauluääntä arvostettiin erittäin paljon, ja hänet äänestettiinkin sijalle 12 Music Televisionin 22 parasta lauluääntä -äänestyksessä. Cornell on monta muutakin kertaa äänestetty yhdeksi maailman parhaista rocklaulajista. Cornell aloitti musiikkiuransa soittamalla rumpuja mutta vaihtoi myöhemmin laulajaksi. Joissakin Soundgardenin kappaleissa hän soitti myös kitaraa. Hän oli laulaja-lauluntekijä Jeff Buckleyn hyvä ystävä.
Cornell jätti Audioslaven helmikuussa 2007, jolloin hän ilmoitti suuntautuvansa soolouralle.
Tehdessään Carry On -levyä Cornell tapasi tuottaja/hiphopartisti Timbalandin, ja yhteinen projekti, Cornellin sooloalbumi Scream, valmistui vain kuudessa viikossa. Levitykseen se tuli maaliskuussa 2009. Levy oli täysi irtiotto Cornellin aikaisemmasta grungetyylistä ja muistuttaa hyvin paljon R&B:tä ja 2000-luvun diskomusiikkia.
Myöhemmillä levyillään Cornell palasi lähemmäksi juuriaan ja perinteisempää musiikillista ilmaisua.
Yksityiselämä
Cornell lopetti ongelmaksi muodostuneen alkoholin käyttönsä vuosituhannen vaihteessa kokonaan.
Hän oli kolmen lapsen isä. Avioliitosta Susan Siverin kanssa hänelle syntyi tytär vuonna 2000. Vicky Karayiannisin kanssa Cornell sai tyttären vuonna 2004 ja pojan vuonna 2005.
Kuolema
Cornellin kotikaupungissa Seattlessa paljastettiin hänen muistopatsaansa, joka sijaitsee popkulttuurimuseon Museum of Pop Culturen edessä. Elokuussa 2020 patsasta vandalisoitiin maalaamalla se valkoiseksi.
Brookline
thumb|250px|Sijainti [[Norfolk (Massachusetts)|Norfolkin piirikunnassa ja Massachusettsissa.]] thumb|250px|Washingtonin ja Harvardin katuja vuonna 2010. Brookline on kunta Massachusettsin osavaltiossa, Yhdysvalloissa. Kunta ympäröi Bostonin ja Newtonin kaupunkeja. Vuonna 2010 Brooklinessa oli 58 732 asukasta.
Yhdysvaltain entinen presidentti John F. Kennedy oli kotoisin Brooklinesta.
Vanhankaupungin kirkkorauniot
thumb|Hautausmaan alue on nurmikenttänä. Etualalla Vanhankaupungintie. Vanhankaupungin kirkkorauniot on Helsingin ensimmäisen kirkon kivijalka Kirkkorinteessä Kustaa Vaasan puistossa.
Kustaa Vaasa perusti Helsingin vuonna 1550, ja uuden kaupungin ensimmäinen kirkko ja hautausmaa rakennettiin Vantaanjoen suulle nykyiseen Vanhankaupungin kaupunginosaan. Ensimmäinen kirjallinen maininta kirkosta on vuodelta 1553, ja se koskee pyyntöä saada kuninkaalta rahaa kirkon rakentamiseen.
Kirkko oli pohjaltaan suorakaiteen muotoinen, noin 20 metriä pitkä ja noin kymmenen metriä leveä. Sen sisäänkäynti oli asehuoneen kautta, vastakkaisella puolella oli sakaristo. Rakennus oli hirttä, puinen katto oli lautaa tai paanukatto. Кirkossa oli alkuun maalattia, ja penkit siihen tehtiin vasta 1600-luvulla. Kirkon kivijalka oli suurista luonnonkivistä, ja se on ainoa kirkosta nykypäiviin säilynyt osa.
Helsinki siirrettiin Vironniemelle 1639, ja kirkko jäi hospitaali- eli sairaalakirkoksi. Se oli käytössä 1670-luvulle saakka, johon mennessä se oli tuhoutunut joko lahoamalla tai tulipalossa.
Kirkon rauniota tutkittiin 1930-luvulla ja kirkosta löydettiin yli 130 arkkuhautaa. Kirkon kivijalka jätettiin esille.
Viktors Ščerbatihs
Viktors Ščerbatihs (s. 6. lokakuuta 1974 Dobele ) on latvialainen painonnoston superraskaansarjan maailman- ja Euroopan-mestari sekä olympiamitalisti.
Ščerbatihs saavutti olympialaisten superraskaassa sarjassa (yli 105 kg) hopeaa Ateenassa 2004 yhteistuloksella 455 kg ja pronssia Pekingissä 2008 tuloksella 448 kg. Lisäksi hän sijoittui superraskaassa sarjassa kuudenneksi Sydneyssä 2000 ja raskaassa sarjassa (alle 108 kg) kymmenenneksi Atlantassa 1996.
Ščerbatihs voitti yli 105 kg:n sarjan yhteistuloksen maailmanmestaruuden Chiang Maissa 2007 tuloksella 442 kg. Hän voitti samalla myös tempauksen maailmanmestaruuden tuloksella 202 kg. Yhteistuloksen MM-pronssia hän saavutti yli 108 kg:n painoluokassa 1997 sekä yli 105-kiloisissa 1998 ja 2003. Tempauksen MM-pronssia hän sai 1997, 1998, 1999 ja 2006. Työnnössä hän saavutti MM-hopeaa 2003 sekä pronssia 1997 ja 2007. .
Ščerbatihs voitti yli 105 kg:n painoluokan yhteistuloksen Euroopan-mestaruuden 2001, 2005, 2006, 2007 ja 2008. Hopeaa hän sai samassa sarjassa 2004 sekä pronssia alle 108-kiloisissa 1997 ja yli 105 kg:n painoluokassa 1999 ja 2000. Tempauksessa hän saavutti EM-kultaa yli 105-kiloisissa 2001 ja 2006, hopeaa 2005 ja 2007 sekä pronssia alle 108 kg:n sarjassa 1997 ja yli 105-kiloisissa 1998 ja 2000. Työnnön Euroopan-mestaruuden hän voitti 2001, 2004, 2005, 2006, 2007 ja 2008. Työnnön EM-hopeaa hän sai yli 105-kiloisissa 1999 sekä pronssia alle 108 kg:n sarjassa 1996 ja yli 105-kiloisissa 2000.
John Whetton
John Whetton (s. 6. syyskuuta 1941 Mansfield, Nottinghamshire, Englanti) on entinen brittiläinen yleisurheilija. Hänen päälajinsa oli 1 500 metrin juoksu.
Whetton sijoittui Tokion 1964 olympialaisissa 1500 metrin juoksussa kahdeksanneksi ajalla 3.42,4. Méxicon 1968 olympialaisissa hän sijoittui viidenneksi ajalla 3.43,8 häviten 4,8 sekuntia pronssimitalisti Bodo Tümmlerille ja 8,9 sekuntia kultamitalisti Kipchoge Keinolle. Ateenan EM-kilpailuissa 1969 Whetton voitti kultaa ajalla 3.39,4. Hopealle juossut irlantilainen Frank Murphy hävisi hänelle 0,1 sekuntia.
Whetton voitti 1 500 metrin juoksussa kultaa kolmissa ensimmäisissä sisäratojen EM-kilpailuissa. Dortmundissa 1966 hänen voittoaikansa oli 3.43,8, Prahassa 1967 hän päätyi aikaan 3.48,7 ja Madridissa 1968 aika oli 3.50,94.
Whetton voitti universiadeissa kultaa 1 500 metrillä ajalla 3.49,5 Porto Alegressa 1963.
Tulva (joki)
Tulva (, tataariksi Tol) on Volgan vesistöön kuuluvan Kaman sivujoki Permin aluepiirissä Venäjällä. Se saa alkunsa aluepiiriin eteläosasta ja laskee Votkinskin tekojärveen Osan kaupungin luona. Joen pituus on 118 kilometriä ja valuma-alueen laajuus 3520 neliökilometriä.
Joen varrella asuu Tulvan tataareiksi ja baškiireiksi kutsuttu etninen ryhmä.
Helmut Dietl
Helmut Dietl (22. kesäkuuta 1944 Bad Wiessee, Baijeri – 30. maaliskuuta 2015 München, Baijeri ) oli saksalainen ohjaaja. Hänen elokuvistaan Schtonk! – asiat halki (1992) valittiin parhaan ulkomaalaisen elokuvan Oscar-ehdokkaaksi vuonna 1993, ja elokuva oli samalla myös Saksan ehdokas. Hänet tunnetaan myös elokuvista Kohtauspaikka ravintola Rossini (1997) ja About the Looking for and the Finding of Love (2005).
Tulvan tataarit ja baškiirit
Tulvan tataarit ja baškiirit ovat Venäjällä Permin aluepiirin Bardan piirissä Tulvan ja sen sivujokien varsilla asuva tataarien ja baškiirien muodostama etninen ryhmä.
Gaina-heimoon kuuluneiden baškiirien uskotaan asettuneen seudulle 1200–1300-luvuilla. 1500-luvun lopussa Tulvan yläjuoksulle muutti tataareja, udmurtteja ja mareja, jotka ajan mittaan sulautuivat baškiirien kanssa yhdeksi etniseksi ryhmäksi. Sen identiteetti on kaksijakoinen: tulvalaiset kokevat kuuluvansa sekä tataareihin että baškiireihin. Vuoden 2002 väestönlaskennassa kaksi kolmasosaa ryhmästä rekisteröitiin baškiireiksi ja kolmasosa tataareiksi.
Äidinkieltään Tulvan tataarit ja baškiirit pitävät tataarina. Toisten kielentutkijoiden mukaan paikallinen murre on tataaria, toisten baškiiria. Kirjakielenä toimii tataari.
1500–1600-luvulle saakka paikallinen väestö harjoitti karjanhoitoa, metsästystä, kalastusta ja mehiläishoitoa. Maanviljely sai johtavan aseman 1800-luvulle ja 1900-luvun alkuun tultaessa. Perinteinen uskonto on sunnalainen islam. Tulvan tataarit ja baškiirit muodostavat valtaenemmistön Bardan piirin asukkaista, minkä ansiosta heillä on vilkasta äidinkielistä kulttuuritoimintaa.
If You Had My Love
”If You Had My Love” on yhdysvaltalaisen laulajan Jennifer Lopezin esikoisalbumilta On the 6 ensimmäisenä julkaistu single. Rodney Jerkinsin, LaShawn Danielsin ja Cory Rooneyn kirjoittama single julkaistiin toukokuussa 1999 ja se sijoittui Yhdysvaltojen Billboard Hot 100 -listan kärkeen ja Britannian singlelistan sijalle neljä. ”If You Had My Love” -singleä myytiin Australiassa ja Yhdysvalloissa platinaa, ja Saksassa ja Ranskassa kultaa. Paul Hunterin ohjaama musiikkivideo kuvattiin huhtikuussa 1999 ja sillä oli neljä ehdokkuutta vuoden 1999 MTV Video Music Awards -tapahtumassa: ”Best Female Video”, ”Best Dance Video”, ”Best Pop Video” ja ”Best New Artist”.
Riska
Riska on ruotsinkielinen sukunimi muun muassa seuraavilla suomalaisilla henkilöillä:
Jäsentely
Jäsentely tarkoittaa jossakin tekstissä olevien asioiden luokittelemisen, luokittelujärjestyksen ja tekstin yleisilmeen suunnittelemista. Jäsentelyä käytetään lähinnä tieteellisissä teksteissä, esitelmissä, esseissä ja muissa asiateksteissä.
Asiatekstien jäsentely
Asiatekstien jästentelyä varten on monia erilaisia jäsentelymalleja.
Aikajärjestyksen mukaan jäsennelty teksti on kronologisessa järjestyksessä, ja siinä asiat ovat järjestyksessä aikajanalla kaavan ennen-nyt-tulevaisuudessa mukaan. Aikajärjestystä käytetään ajankulua kuvaavissa teksteissä, kuten historiallisissa dokumenteissa.
Aihepiirijärjestys on yleinen järjestelymalli, jossa asiat järjestellään aihepiirien mukaan. Silloin tekstiä voidaan tarkastella helposti osa kerrallaan.
Ongelmanratkaisujärjestys on järjestelymalli, jossa keskitytään kuvaamaan aluksi tilannetta ja pohtimaan sen syitä ja vaikutuksia. Lopuksi esitetään ratkaisumalliehdotus. Ongelmanratkaisujärjestys nojaa siihen, että lukija lukee koko tekstin läpi.
Argumentaatiojärjestys on järjestelymalli, jossa väittämiä tarkastellaan lisäperusteluin tai vastaperusteluin
Grönlannin käsipallomaajoukkue
Grönlannin käsipallomaajoukkue edustaa Grönlantia miesten kansainvälisissä käsipallo-otteluissa. Joukkuetta hallinnoi Grönlannin käsipalloliitto. Joukkueen kotipelien peliasuun kuuluvat punainen paita ja punaiset housut.
Grönlannin joukkue on osallistunut maailmanmestaruuskilpailuihin kolmesti, ensimmäisen kerran vuonna 2001. Parhaiten joukkue on sijoittunut debyyttivuonnaan, jolloin sijoitus oli 20:s. Amerikan-mestaruuskilpailuissa joukkue on ollut parhaimmillaan pronssilla vuosina 2002 ja 2006.
North Vancouver (kunta)
North Vancouver on 82 562 asukkaan (2006) piirikunta Brittiläisessä Kolumbiassa, Kanadassa. Kunta kuuluu Vancouverin metropolialueeseen ja ympäröi samannimistä itsenäistä kaupunkia länsi-, pohjois- ja itäpuolilta.
Their Fully Authorised Story
Their Fully Authorised Story on Jethro Tullin 40-vuotisjuhlan kunniaksi julkaistu 2:n DVD:n dokumentti. Se kuuluu Classic Artists-sarjaan. Se sisältää yhtyeen nykyisten ja entisten jäsenten sekä managerien ja taustavaikuttajien haastatteluja arkistomateriaalien ja livepätkien lomassa. Haastateltuihin kuuluvat mm. Ian Anderson, Martin Barre, Mick Abrahams, Glenn Cornick, Clive Bunker, John Evan, Barriemore Barlow, Dee Palmer, Dave Pegg, Peter-John Vettese, Doane Perry ja Andrew Giddings.
North Vancouver (kunta)
Historia
Satoja vuosia ennen eurooppalaisten saapumista alueella asui salish-intiaaneihin kuuluvia sḵwx̱wú7mesh-, musqueam- ja tsleil-waututh-intiaaneja.
Their Fully Authorised Story
Toisella DVD:llä nähdään laajennettuja versioita haastatteluista, kuvagalleria sekä Saksan tv:n vuonna 1969 tekemä puolituntinen "Swing-In"-dokumentti, jossa nähdään Tull konsertissa esittämässä kappaleet "Nothing Is Easy", "Bouree" sekä "Sweet Dream/For A Thousand Mothers", Ian Andersonin vanhempien haastattelu sekä pätkiä yhtyeen kiertue-elämästä.
North Vancouver (kunta)
Historia
Vuonna 1791 espanjalainen tutkimusmatkailija José María Narváez löysi ensimmäisenä eurooppalaisena Point Atkinsonin (joka nykyisin tunnetaan Lighthouse Parkin nimellä), Vancouverin rannikolla. Brittiläinen tutkimusmatkailija George Vancouver espanjalaiskapteenien Cayetano Valdezin ja Dionisio Gallianon kanssa purjehtivat ensimmäisinä eurooppalaisina Burrard salmen lävitse tutkiakseen ja kartoittaakseen aluetta.
Their Fully Authorised Story
DVD:n mukana tulleen tekstiliitteen ovat kirjoittaneet Ian Anderson ja Jeffrey Hammond.
Feira de Santanan yliopisto
Feira de Santanan yliopisto (port. Universidade Estadual de Feira de Santana; UEFS) on yliopisto Feira de Santanan kaupungissa, Brasiliassa.
Justin Foley
Justin Foley (s. 16. kesäkuuta 1976 Simsbury) on yhdysvaltalaisen metalcore-yhtye Killswitch Engagen rumpali. Hän soittaa myös Killswitch Engagen laulajan Howard Jonesin kanssa samaa tyylilajia edustavassa yhtyeessä Blood Has Been Shed.
Foley korvasi yhtyeen edellisen rumpalin Tom Gomesin lokakuussa 2003.
Kiiltotuomi
Kiiltotuomi (Prunus serotina) on Pohjois-Amerikan itäosista kotoisin oleva keski- tai suurikokoinen, kesävihanta puu, joka kuuluu Prunus-sukuun ja ruusukasvien heimoon. Se on suurin tuomensukuisista puulajeista Pohjois-Amerikassa ja yksi arvostetuimmista huonekalupuista. Se muistuttaa paljon euraasialaista tuomea, josta sen erottaa parhaiten kiiltävien lehtien perusteella.
Ulkonäkö ja koko
Kiiltotuomella on yksihaarainen runko, siirottavat haarat ja laaja juuristo, joka levittäytyy lähelle maanpintaa. Metsässä sille kasvaa tavallisesti suora, korkealle oksaton runko ja kapea latvus; aukeilla paikoilla runko jää lyhyeksi ja latvuksesta tulee epäsäännöllinen. Nuorissa puissa kaarna on ohutta, sileää ja punaruskeaa tai lähes mustaa. Puun ikääntyessä kaarna muuttuu harjanteiseksi ja hilseileväksi mutta ei juurikaan paksuunnu.
Nuori haararanka on kalju, ja paksut ja nahkamaiset lehdet sijaitsevat varrella vuorottain. Lehtiruodit ovat 6–25 millimetrin pituiset ja kärjestään tavallisesti 2-nystyiset. Lehtilapa on 5–12 senttimetriä pitkä, soikea tai tasasoukan soikea, suippotyvinen, kärjestä pitkäsuippuinen ja tylppähampainen. Lehtien yläpinta on kiiltävänvihreä, alta vaaleampi, nystytön ja usein keskisuonta myöten karvainen. Syysväritykseltään lehdet ovat keltaiset tai punaiset.
Kiiltotuomi on yksikotinen kasvi, joka kukkii lehtien puhjettua keväällä ja kantaa hedelmää keski- tai loppukesällä. Sillä on valkoiset kukat, jotka muodostavat 10–15 senttimetriä pitkiä, kapeita terttuja lehdekkäiden kukintoperien päähän. Yksittäinen kukka on säteittäinen, maljakehäinen ja enintään 1 senttimetriä leveä. Verhiö on jakaantunut viiteen puikeaan, usein hammaslaitaiseen liuskaan, jotka ovat kukkapohjusta lyhyempiä. Teriö muodostuu viidestä yksittäisestä terälehdestä, joiden pituus on ainoastaan 3–4 millimetriä. Kukat ovat kaksineuvoisia ja niissä on paljon heteitä mutta vain yksi emi. Hedelmä on pallomainen, noin 1 senttimetrin mittainen luumarja, jonka kärjessä on verhiön jätteitä ja sisällä yksi soikiomainen siemen. Marja on aluksi vihreä mutta muuttuu kypsyessään punaiseksi ja lopulta lähes mustaksi. Villieläimet sekä painovoima levittävät siemenet vähitellen puun ympäristöön.
Levinneisyys
thumb|180px|Kiiltotuomen kaarna muuttuu vanhemmiten suomuiseksi. Kiiltotuomea tavataan luontaisesti Pohjois-Amerikan itä- ja eteläosissa sekä Meksikossa. Siitä tunnetaan seuraavat neljä maantieteellistä muunnosta:
Elinympäristö
Kiiltotuomi kasvaa tuoreissa tai kosteissa, runsasravinteisissa lehtimetsissä jokivarsilla ja -laaksoissa. Yhdysvaltojen lounaisosissa ja Meksikossa se kasvaa kanjoneissa, laaksoissa ja runsasravinteisilla alangoilla. Se on varsin vaatimaton maaperän suhteen mutta sietää huonosti varjostusta.
Käyttö
Kiiltotuomen marjat ovat merkittävä ravinnonlähde monille linnuille ja nisäkkäille, esimerkiksi mustakarhuille. Sen lehdet, versot, kaarna ja siemenet ovat myrkyllisiä kotieläimille sisältämiensä syanidiglykosidien vuoksi. Sen sijaan valkohäntäpeurat pystyvät syömään niitä vaaratta.
Clarke MacArthur
Clarke MacArthur (s. 6. huhtikuuta 1985 Lloydminster, Alberta, Kanada) on kanadalainen uransa päättänyt jääkiekkoilija, pelipaikaltaan laitahyökkääjä.
Abu Dhabin Grand Prix 2014
Abu Dhabin Grand Prix 2014 oli Formula 1 -kauden 2014 yhdeksästoista ja samalla kauden 2014 viimeinen osakilpailu. Kilpailu ajettiin 23. marraskuuta Yas Marinan moottoriradalla, Abu Dhabissa.
Inge Lehmann
Inge Lehmann (13. toukokuuta 1888 Kööpenhamina – 21. helmikuuta 1993 Kööpenhamina) oli tanskalainen seismologi ja geofyysikko. Hän tutki maanjäristyksiä ja päätteli vuonna 1936 maapallon muodostuvan kuoren lisäksi vaipasta ja ytimestä.
Google julkaisi Lehmannin syntymän 127-vuotispäivän kunniaksi Google Doodlen 13. toukokuuta 2015.
Dvsn
Dvsn (tyyliteltynä dvsn, lausutaan division) on kanadalainen r&b musiikkia tuottava duo, jonka jäseninä ovat Daniel Daley ja Nineteen85, oikealta nimeltään Paul Jefferies. Duo on julkaissut uransa aikana kaksi studioalbumia, Sept. 5th (2016) ja Morning After (2017).
Klintsy
Klintsy on Venäjän länsirajalla sijaitsevan Brjanskin alueen toiseksi suurin kaupunki. Se sijaitsee linnuntietä 152 kilometriä alueen pääkaupungista Brjanskista länsilounaaseen ja 43 kilometriä Valko-Venäjän Homelin alueelta itään.
Kaupunki on alueellisesti merkittävän Klintsyn kaupunkipiirin keskus, jossa asui vuonna 2010 kaikkiaan 70 350 henkeä. Heistä 7 840 oli maaseutuasukkaita ja itse kaupungissa asui 62 510 henkeä. Klintsy toimii myös ympäröivän Klintsyn piirin (20 503 as.) keskuksena.
thumb|230px|left|Vyjunkin talo Kaupungin perustamisvuotena pidetään vuotta 1707. Kaupungin nähtävyyksiin kuuluu kotiseutumuseo.
Klintsy sijaitsee Brjanskista länsilounaaseen kohti Homelia vievän Venäjän rautateiden päärataverkkoon kuuluvan radan varrella (Klintsyn asema). Maanteistä keskeisimpiin kuuluu 8 kilometriä kaupungin eteläpuolitse kulkeva valtatie M13 (Brjansk–Valko-Venäjän Homel).
Klintsy sijaitsee alueella, jonka länsipuolelle kulkeutui vuoden 1986 Tšernobylin ydinvoimalaonnettomuuden seurauksena merkittäviä määriä cesium-137 -laskeumaa. Klintsyn kaupunki säästyi pahemmimmilta saasteilta, mutta jo ympäröivän Klintsyn piirin länsiosissa on alueita, joissa maankäyttöä on rajoitettu laskeuman takia.
Asukasluvun kehitys
Klintsyn kaupunkipiirin (gorsovet tai gorodskoi okrug) asukasluku on kehittynyt vuosien 1959-2010 väestönlaskentojen mukaan seuraavasti:
Centro Federal de Educação Tecnológica de Minas Gerais
Centro Federal de Educação Tecnológica de Minas Gerais (CEFET-MG) on yliopisto Minas Geraisn kaupungissa Brasiliassa. Se on yksi kolmesta Minas Gerais kaupungin rahoittamasta julkisesta yliopistosta.
Hillsborough Stadium
thumb|Hillsborough’n stadion idän suunnasta nähtynä. thumb|Panoraamakuva stadionilta. Hillsborough on jalkapalloseura Sheffield Wednesdayn kotistadion Sheffieldissä, Pohjois-Englannissa. Stadion valmistui vuonna 1899. Sitä on uudistettu moneen otteeseen valmistumisensa jälkeen, erityisesti vuoden 1989 onnettomuuden jälkeen. Tuolloin katsomossa syntyi FA Cupin välieräottelun aikana väentungos ja joukkopaniikki, jossa kuoli 96 ihmistä.
Tällä hetkellä Stadionin katsojakapasiteetti on 39 812. Kaikki paikat ovat vuoden 1989 katastrofin jäljiltä istumapaikkoja. Suunnitelmia kapasiteetin kasvattamiseksi on kuitenkin olemassa.
Stadionin yleisöennätys on 72 841 vuodelta 1934 FA Cupin ottelusta Manchester Cityä vastaan. Nykyisen kapasiteetin aikana ennätys on 39 640 vuodelta 1993 ottelusta Manchester Unitedia vastaan.
Zhang Shuai
Zhang Shuai (s. 21. tammikuuta 1989 Tianjin) on kiinalainen tennispelaaja. Hän on ollut parhaimmillaan WTA-listalla kaksinpelissä sijalla 23 marraskuussa 2016 ja nelinpelissä sijalla 14 tammikuussa 2019. Hän on voittanut urallaan kaksi WTA-turnausta kaksinpelissä ja kahdeksan WTA-turnausta nelinpelissä. Australian avoimissa 2019 hän voitti naisten nelinpelin mestaruuden Samantha Stosurin kanssa.
Syyskuussa 2012 Zhang saavutti kolmannen WTA-nelinpeliturnausvoittonsa voitettuaan Kantonin turnauksen Tamarine Tanasugarnin kanssa. Samassa paikassa hän voitti myös kaksinpeliturnauksen.
Australian avoimissa 2016 Zhang selviytyi kaksinpelissä karsintojen kautta pääsarjaan ja aina puolivälieriin asti. Aikaisemmin hän ei ollut päässyt 14 pelaamassaan Grand Slam -turnauksessa ensimmäistä kierrosta pidemmälle. Puolivälierissä hän hävisi sijoittamattomalle Johanna Kontalle suoraan kahdessa erässä.
Jukka Heino
Jukka Oiva Heino (käytti nimimerkkiä Jouko Niuha, 16. elokuuta 1949 Hattula – 27. helmikuuta 2020 Espoo) oli suomalainen säveltäjä, sanoittaja ja iskelmälaulaja, jonka ensimmäinen single ilmestyi vuonna 1972. Se sisälsi kappaleet "Kerran saapui ilta" ja "Näin vaan".
Heino on ollut mukana monilla lastenlaululevyillä ja myös levyttänyt duettoja Dianan kanssa. Lisäksi Heino on tehnyt jäljitelmä-äänityksiä, joita on julkaistu Disco City-, Salamahitit-, Super Turbo- ja muilla kokoelmilla.
Heino voitti Kokemäenjoki-aiheisen sävellys- ja sanoituskilpailun kappaleellaan "Kokemäenjoesta ylpeä".
Jouko Niuha julkaisi vuonna 1993 singlen, joka sisälsi kappaleet "Lamaletkis" ja "Turpaan, turpaan". Vuonna 1995 Niuha osallistui MTV3:n Kiitorata-ohjelmaan, jossa esitti kappaleen "Tupakkahuoneessa". Kappale julkaistiin ohjelmassa esitetyistä kappaleista koostetussa Kiitorata - 32 uutta sävellystä -kokoelmalevyllä.
Clausen
Clausen on muun muassa seuraavien henkilöiden sukunimi:
Jukka Heino
Niuha voitti vuonna 1996 Valkeakoskella Työväen musiikkitapahtumassa järjestetyn pilkkalaulun SM-kilpailut. Myös voitto Keuruun SM-kuplettikisassa on plakkarissa.
Chōgei
Chōgei oli Tokugawa-shōgunaatin puurunkoinen täystakiloitu kuljetusalus.
Valmistus
Alus valmistettiin Britteinsaarilla.
Palvelus
vasen|pienoiskuva|216x216px|Japanilaisia merimiehiä Chōgein kannella, [[Jules Brunet|Jules Brunet’n piirros.]] Alus osallistui Boshin-sotaan shōgunaatin puolella. Se oli 11. toukokuuta 1869 mukana Hakodaten taistelussa. Sodan päätyttyä alus kuljetti haavoittuneita kapinallisia Tokioon.
Yael Naïm
thumb|Yael Naïm Yael Naïm (s. 6. helmikuuta 1976 Pariisi, Ranska) on ranskalais-israelilainen laulaja-lauluntekijä. Hän nousi kuuluisuuteen vuonna 2008 kun hänen singleään "New Soul" käytettiin Applen MacBook Air mainoskampanjassa. Laulu nousi sijalle seitsemän Billboard Hot 100-listalla.
Elämä
Yael Naïm syntyi Pariisissa, hänen vanhempansa ovat peräisin Tunisiasta. Kun hän oli neljävuotias, hänen perheensä muutti Ramat HaSharoniin, Israeliin, missä hän vietti loput lapsuudestaan.
Laulajan uransa hän aloitti musikaalilla Les Dix Commandements ('kymmenen käskyä') ja hänen ensimmäinen sooloalbuminsa, In a Man's Womb, julkaistiin vuonna 2001.
Denon
thumb|Denon-CD-soitin DCD-345. thumb|Denon DRM 550 [[C-kasetti|kasettinauhureita.]] Denon on japanilainen äänentoisto- ja viihde-elektroniikkalaitteiden tuotemerkki, jonka nykyisin omistaa Marantzin ja Denon Brand Companyn fuusiossa vuonna 2002 syntynyt D+M Group. Alun perin yrityksen perusti Japaniin yhdysvaltalainen liikemies Frederick Whitney Horn saksalaisen Deutsche Grammophonin tuella vuonna 1910 nimellä Nippon Chikuonki Shoukai. Yrityksen ensimmäiset tuotteet olivat gramofoneja ja gramofonilevyjä sekä levylle kaivertavia äänentallentimia.
Vuonna 1927 Whitney Hornin perustaman yhtiön osti Columbia Gramophone Ltd, minkä jälkeen yritys tunnettiin ensin nimellä Japan Columbia Recorders ja vuodesta 1946 Nippon Columbia. Tuotemerkki Denon otettiin ammattilaitteissa käyttöön 1938, mutta Nippon Columbian kuluttajatuotteissa vasta 1963.
Denon on ollut 1970-luvulta asti käytössä myös jazz- ja klassisen musiikin äänilevymerkkinä, joka on julkaissut lähemmäs tuhat CD-levyä.
Vuonna 2002 Marantzin ja Denonin yhteiseksi omistajaksi tuli kansainvälisen sijoittajaryhmän perustama holdingyhtiö D & M Holdings, nykyiseltä nimeltään D+M Group, joka omistaa nykyisin Denonin ohella audiolaitemerkit Marantz, Heos ja Boston Acoustics. Philips oli osaomistajana D+M:ssä vuoteen 2008 asti. D+M omisti jonkin aikaa myös high-end-audiomerkin McIntosh Laboratories, mutta myi sen italialaiselle Fine Sounds sPa:lle 2012.
Sirpa
Sirpa on suomalainen naisen etunimi. Vuoden 2019 loppuun mennessä Suomessa oli ollut noin 26 540 Sirpa-nimistä naista ja muutama mies. Suurin osa Sirpa-nimisistä on syntynyt vuosien 1940 ja 1980 välisenä aikana. Sirpan nimipäivä on 15. syyskuuta.
Ensimmäisenä Sirpa-nimen kantajana pidetään näyttelijä Sirpa Tolosta. Hänet kastettiin Siiri Sylviaksi, mutta isoveli Viljo keksi hänelle uuden kutsumanimen. Tolonen toimi satutätinä radiossa Markus-sedän Lastentunnissa, joten erikoinen nimi levisi nopeasti koko maahan.
Suomen Purjehdus ja Veneily
Suomen Purjehdus ja Veneily ry (Segling och Båtsport i Finland rf.) on vuoden 2011 alussa toimintansa aloittanut purjehduksen ja veneilyn kattojärjestö, joka syntyi kun Suomen Purjehtijaliitto ja Suomen Veneilyliitto yhdistyvät. Uudessa järjestössä on noin 60 000 jäsentä ja se kuuluu Suomen kymmenen suurimman lajiliiton joukkoon. Liiton jäseninä on 350 suomalaista pursiseuraa sekä 40 luokkaliittoa.
Toiminta
Suomen Purjehdus ja Veneilyn tehtävä on tukea toiminnallaan seuroja ja luokkaliittoja, jotka tuottavat veneilypalveluja. Liitto huolehtii veneurheilun ja veneilyn harjoittamis- ja kehittämisedellytyksistä Suomessa sekä osallistuu niiden kehittämiseen kansainvälisissä järjestöissä. Järjestön toimisto sijaitsi vuoden 2016 loppuun Ahti Business Park -toimistorakennuksessa Espoon Haukilahdessa. Vuoden 2017 alusta toimisto sijaitsee Särkiniementiellä Lauttasaaressa.
Erik Solbakken
pienoiskuva|Solbakken vuonna 2014 Erik Solbakken (s. 17. marraskuuta 1984 Hemsedal, Norja) on norjalainen televisiopersoona ja juontaja Norjan yleisradiossa NRK:ssa. Hän juonsi Eurovision laulukilpailun Oslossa 2010 Nadia Hasnaouin ja Haddy N’jien kanssa.
Muhammad Nawaz
Muhammad Nawaz (15. elokuuta 1924 Budhial – 13. toukokuuta 2004 Budhial) oli pakistanilainen yleisurheilija, joka kilpaili keihäänheitossa.
Nawaz voitti vuonna 1954 kultaa Aasian kisoista ja hopeaa Kansainyhteisön kisoissa, joissa hän heitti tuloksen 68,09. Hän osallistui Melbournen olympialaisiin 1956, joissa hän oli finaalin neljästoista. Nawaz voitti vuonna 1958 Aasian kisat toista kertaa peräkkäin tuloksellaan 69,41 metriä.
Vuonna 1960 Nawaz heitti ennätyksensä 76,39 metriä ja osallistui Rooman olympialaisiin, joissa hän jäi karsinnan 20. sijalle eikä päässyt loppukilpailuun asti. Hän sai Aasian kisoista 1962 hopeaa, jonka lisäksi hän nappasi pronssimitalin Kingstonissa pidetyistä Kansainyhteisön kisoista 1966.
Longtanin luola
Longtanin luola eli Longtandong eli Hexianianin asuinpaikka sijaitsee Kiinassa Anhuin maakunnassa, Ma’anshanin prefektuurissa, Hexianissa (tai Hen piirikunnassa). Luola sijaitsee Jangtsen jokilaaksossa ja sen tutkimuksissa löydettiin pekinginihmisen fossiileja (Homo erectus pekinensis). Fossiilien ja muiden löytöjen iäksi on määritetty 410 000–150 000 vuotta. Löytyneen pääkallon lakikappaletta kutsutaan "Hexianin apinamieheksi".
Ympäristö
Luola on Wangjian (tai Jiangjia) kukkulan juurella sen pohjoisrinteellä 23 metriä merenpinnan yläpuolella. Kukkulan kallio koostuu kambrisesta kalkkikivestä, johon luola on syntynyt. Kukkula sijaitsee noin 30 kilometriä Jangtsen joen lounaispuolella Taodianin maalaiskunnassa.
Tutkimushistoria
Luola löydettiin vuonna 1973. Kukkulan viereen kaivettiin silloin kanavaa, ja kun maata räjäytettiin aukesi tuntematon luola. Uteliaat ihmiset löysivät luolasta fossiileja, jotka lähetettiin paleontologiselle laitokselle tutkittavaksi (Institue of Vertebrate Paleontology and Paleoanthropology (IVPP)). Vuonna 1979 Huang Wanpo johti tutkimuksia, joiden aikana kerättiin lisää fossiileja. Samalla löydettiin luu, jota ihminen oli työstänyt. Löydön vuoksi kaivauksia jatkettiin seuraavan vuoden alusta alkaen, ja kesäkuussa 1980 löydettiin ensimmäinen ihmisen jäännös, joka oli irronnut ylähammas. Syksyllä löytyi pääkallon lakiluu kappaleina sekä muita ihmisen luupalasia. Myöhemmin seuraavana vuonna kaivaukset tuottivat vielä ihmisen hampaita ja lisää pääkallon kappaleita.
Löytöaineisto
Tärkein löytö on Homo erectuksen pääkallon päälaen luut (eli calvaria), joista muodostuu kallon kopan yläosa. Myös leukaluun vasemmalta puolelta löytyi kappale sekä kallon etuosa ja päälaen osa. Vaikka pääkallon päälaki löytyi kappaleina, kappaleista voitiin koota ehjä rekonstruktio, ja sen avulla määritettiin kyseisen yksilön aivojen tilavuudeksi 1025 cm³. Tärkeitä ovat myös löydetyt hampaat, sillä niitä voidaan käyttää ajoittamiseen ja ihmisen vertailevaan kehityshistorialliseen tutkimukseen. On arveltu, että Hexianin ihminen on ollut kehitysopillisesti lähempänä jaavanihmistä kuin Zhoukoudianista löydettyjä ihmisiä.
Löytöaineisto koostuu usean aikakauden jäänteistä, joita on ajoitettu muutaman kerran. Vuonna 1984 tehtiin happi-18/16 isotooppimittaus, joka antoi iäksi 280 000–240 000 vuotta, ja vuonna 1987 tehtiin maanäytteiden uraanin isotooppien hajoamista. Tutkimus ajoitti kohteen keskimäärin 150 000–190 000 vuotta vanhaksi, mutta samalla korostettiin, että maanäyte saattoi olla jopa 270 000 vuotta vanha. Samansuuntaiseen tulokseen päädyttiin vuonna 1989, kun maanäyte ajoitettiin termoluminenssillä. Menetelmä antoi iäksi 195 000 ± 16 000 vuotta. Vuonna 1998 tutkittiin kahta eläimen hammasta, ja sen ajoitus antoi (keskiarvona) 412 000 ± 25 000 vuotta. Kaikkia tämän ikäisiä ajoituksia, jotka ovat liittyvät suoraan tai epäsuoraan Homo erectukseen, pidetään nuorina. Epäilläänkin, että Homo sapiens eli Itä-Kiinassa Homo erectuksen kanssa yhtä aikaa.
Luolasta löytyi myös eläinten jäänteitä, jotka kuuluivat 47 eri nisäkkäälle. Lajeista 17 on jo kuollut sukupuuttoon, ja osa niistä voidaan lukea kylmän alueen lajeihin ja osa subtrooppisiin lajeihin.
Luolasta ei tehty esinelötöjä.
Universidade Federal de Minas Gerais
Shanghain Jiao Tong -yliopiston julkaiseman listan mukaan, UFMG on vuonna 2015 maailman parhaiden yliopistojen listalla 401-500 parhaan ryhmässä, eli sijoittuu Brasilian yliopistoista kuuden parhaan joukkoon.
Anneli Arho
Marjo Anneli Arho (s. 12. huhtikuuta 1951 Helsinki) on suomalainen musiikkipedagogi ja säveltäjä.
Anneli Arho opiskeli Sibelius-Akatemiassa musiikin teoriaa sekä sävellystä Jukka Tiensuun johdolla. Hän jatkoi opintojaan Freiburgissa Klaus Huberin ja Brian Ferneyhoughn johdolla. ja suoritti musiikin tohtorin tutkinnon. Hän opettaa Sibelius-Akatemiassa.
Arhon puoliso on säveltäjä Jukka Tiensuu.
Kari (kalustesarja)
Kari on Kari Asikaisen suunnittelema, vuonna 1969 markkinoille tuodusta Kari-tuolista syntynyt kalustesarja, jota valmistetaan muotoonpuristetusta koivuviilusta. Alun perin tuolia valmisti Huonekalutehdas Korhonen Oy ja vuosina 1979–2014 raisiolainen P. O. Korhonen Oy. Tuolista tuli erittäin suosittu julkisten tilojen kalustuksessa, ja se kasvoi yhdestä tuolimallista suomalaisen huonekaluteollisuuden laajimpiin kuuluvaksi kalustesarjaksi.
Alkuperäinen Kari 1 -tuoli syntyi täyttämään tarvetta pinottavasta käsinojin varustetusta tuolista julkisiin tiloihin. Sen rakenne perustui Kari Asikaisen jo opiskeluaikoina saamiin ajatuksiin. Kari-tuolin prototyypeillä kalustettiin Kannelmäen kirkko, jossa niitä on yhä käytössä.
Vaaleasta koivuviilusta muotoon puristettuja tuoleja valmistettiin aluksi Korhosen huonekalutehtaalla Alvar Aallon tuotteiden rinnalla. Kari-tuolien suosio kasvoi Suomessa tasaisesti 1970-luvulla, ja niitä myytiin paljon myös ulkomaille. Suosio alkoi vaikuttaa Korhosen kykyyn tuottaa Alvar Aallon kalusteita pääasiakkaalleen Artekille. Kari-tuoli siirrettiin 1979 valmistettavaksi samaan sukuun kuuluvan Pekka Korhosen Ruskolle perustamaan P. O. Korhonen Oy:n tehtaaseen, joka siirtyi uusiin tiloihin Raisioon 1984. Tehtaan tuotanto perustui kokonaan laajenevaan Kari-mallistoon, ja 1980-luvulla julkisten tilojen kalustevalmistaja Martela Oy osti P. O. Korhosen saadakseen Kari-kalustemalliston myyntiohjelmaansa.
Kari 1 -tuolia oli 2010-luvun puoleenväliin mennessä tehty yli puoli miljoonaa kappaletta. Vuodesta 2010 lähtien sitä on valmistanut lisenssillä myös japanilainen Actus. Vuonna 1982 tuli markkinoille käsinojaton ja verhoilematon Kari 3 -tuoli, jonka istuinosa on yhtä kappaletta eikä ruuviliitoksia käytetä. Sisustusarkkitehdit SIO ry palkitsi sen vuoden 1982 parhaana suomalaisena julkisten tilojen huonekaluna. Muita Kari-tuoleja ovat käsinojaton Kari 2, kaksinkertaisilla käsinojilla varustettu Kari 4 sekä nojatuolimallit Kari X ja XM. Kalustesarjaan kuuluu myös pöytiä ja lastenkalusteita.
Pikkukiitäjä (perhonen)
pienoiskuva|Deilephila porcellus
Pikkukiitäjä (Deilephila porcellus) on pienehkö kiitäjäperhoslaji.
Koko ja ulkonäkö
Pikkukiitäjän siipiväli on 40–60 mm ja väritykseltään perhonen muistuttaa paljon lähisukuista horsmakiitäjää (Deilephila elpenor). Nämä lajit myös risteytyvät keskenään.
Perhonen on väritykseltään aniliininpunainen ja oliivinvihreä. Etusiivet ovat enimmäkseen vihertävät ja punaista väriä on vain etu- ja ulkoreunassa. Raja punaisen ja vihreän värin välillä on terävä. Takasiivet ovat mustaa tyveä ja etureunaa lukuun ottamatta kellanvihreät ja punaista niissäkin on vain reunoissa. Keskiruumiissa punainen väri ei muodosta selviä raitoja ja takaruumis on juovaton, toisin kuin horsmakiitäjällä. Keskiaasialaiset alalajit ovat tavallista ruskeampia.
Levinneisyys ja lentoaika
Pikkukiitäjä esiintyy lähes koko Euroopassa ja idässä sitä tavataan Keski-Aasiaan ja Etelä-Siperiaan saakka. Lisäksi levinneisyysalueeseen kuuluvat Pohjois-Afrikan Atlasvuoret, joilla elää alalaji D. p. colossus. Suomessa laji on yleinen etelässä ja harvinaistuu pohjoiseen mennessä. Esiintymisalueen pohjoisraja on Vaasa-Lieksa -linjalla, joten levinneisyys on selvästi horsmakiitäjää eteläisempi. Aikuiset perhoset lentävät yhtenä sukupolvena toukokuusta heinäkuun alkuun.
Elinympäristö ja elintavat
Pikkukiitäjä on avoimien niittyjen laji ja vaatii elinympäristössään matarakasvustoja. Lennon suhteen laji on ilta- ja yöaktiivinen ja lento kestää melko lyhyen ajan iltahämärän laskeuduttua. Lämpiminä öinä perhoset saattavat aloittaa uudelleen myöhemmin yöllä. Molemmat sukupuolet lentävät valolle, joskus suurinakin määrinä. Naaraita tulee valolle hieman koiraita harvemmin. Perhonen lepää päiväsaikaan kasvillisuuden seassa. Aktiivisena lentoaikana se käy mielellään kukilla, joille se ei laskeudu lainkaan vaan imee meden lentäen paikoillaan kukan edessä muiden kiitäjien tapaan.
Ravintokasvi
Toukka elää pääasiassa mataroilla (Galium).
Kenta Shimizu
Kenta Shimizu (s. 18. syyskuuta 1981) on japanilainen jalkapalloilija, pelipaikaltaan maalivahti. Hän edustaa seuratasolla J. Leaguessa pelaavaa Montedio Yamagataa, jota ennen hän on pelannut Kashiwa Reysolissa.
Rakennustehokkuus
Rakennustehokkuus tai tehokkuusluku (e) kuvaa alueella olevien rakennusten pinta-alaa suhteessa alueen pinta-alaan. Tehokkuusluku lasketaan kerrosten yhteenlasketun pinta-alan suhteena tontin (et), korttelin (ek) tai alueen (ea) pinta-alaan.